Luka Kirby (Uingereza Kaskazini, 1549 hivi; Tyburn, London, 30 Mei 1582) alikuwa Mkristo msomi wa Kanisa la Anglikana kabla hajajiunga na Kanisa Katoliki huko Leuven, Ubelgiji na seminari ya Douai, Ufaransa mwaka 1576. Alipewa daraja ya upadri huko Cambrai (1577) akaondoka kurudi Uingereza tarehe 3 Mei 1578, lakini mwaka huohuo alikwenda Roma, Italia, alipohudumia Waingereza wenzake wenye shida. Alirudi kwao lakini alipofika tu pwani alikamatwa mnano Juni 1580 kwa uhaini dhidi ya malkia Elizabeti I kwa sababu ya Ukatoliki wake. Aliteswa kikatili na tarehe 17 Novemba 1581 alipewa adhabu ya kifo. Aliuawa pamoja na Thomas Cottam na Lawrence Richardson. Wote watatu walitangazwa wenye heri na Papa Leo XIII mwaka 1885. Papa Paulo VI tarehe 25 Oktoba 1970 alimtangaza kuwa mtakatifu mfiadini pamoja na wenzake 39. Sikukuu yake ni tarehe ya kifodini chake. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Challoner, Richard. Memoirs of Missionary Priests, Thomas Richardson & son, 1843, p. 110 Camm O.S.B., Dom Bede, Lives of the English Martyrs, Vol. II, pp.